Geloof in moeilike tye | Netwerk24
Deur Stephan Joubert 07 Julie 2020 05:00
Malcolm Muggeridge, ’n Britse joernalis, vertel van ’n onderhoud wat hy gevoer het met Swetlana Stalin, dogter van Josef Stalin. Sy onthou hoe haar pa op sy sterfbed vir ’n oomblik orent gekom, sy vuis hemelwaarts gebal en toe agteroor gelê en gesterf het.
Dié woede teenoor God is geen nuwigheid nie. Terselfdertyd is daar miljoene mense wat in haglikste omstandighede volhard in geloof. Massas mense het deur die eeue getrou gebly aan die Here. Hulle begryp geloof is sinoniem met die dra van Jesus se kruis. Hulle weet die Nuwe Testament verkondig nie ’n luilekker geloof nie. Ook ons is nou geroep om te volhard in geloof.
Ons doen dit met vreugde. Ons bal nie ons vuis ten hemele weens ons omstandighede nie. Ons buig graag voor God en dien Hom met oorgawe.
Meer oor: Stephan Joubert
Stephan Joubert: ’n Goeie spelpatroon
Goeie Nuus: Sonde met die bure?
Omgesukkeld of omgekrap? Skud dit af!
Wat ons deel, sê wat ons regtig werd is